

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-2865-ISAW-4/2022**

Заводни број: **351-508/2022-01**

Дана: 28.09.2022. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву, “Арес ВНД“ доо Кула, ул. Ђуре Стругара бр. 74, за издавање решења о одобрењу извођења радова, на основу члана 8ђ., 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 11/22), Решења број 03-19-10-2/2021-02, доноси:

 **Р Е Ш Е Њ Е**

**Одбацује се** захтев инвеститора Тркуља Иване из Куле, ул. 27. Јула бр. 15 и финансијера “Арес ВНД“ доо Кула, за издавање решења о одобрењу извођења радова на инвестиционом одржавању објекта– породична стамбена зграда П+0, на катастарској парцелибр.469 к.о. Бачки Грачац, **због неиспуњености формалних услова за поступање по истом.**

 **О б р а з л о ж е њ е**

“Арес ВНД“ доо Кула, ул. Ђуре Стругара бр. 74, преко пуномоћника, Миливојевић Јове из Суботице, обратио се овом органу захтевом за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Технички опис и попис радова под бројем Е - 94/2022, август 2022. године, израђен од стране „Jomi engineering“ доо Суботица, ул. Храстова бр. 33, одговорно лице пројектаната Јово Миливојевић, дипл.инж.грађ.;
* Уговор о финансирању број: УОП-V: 1707-2022 од 20.09.2022. године;
* Уговор о закупу број: УОП-VIII: 1519-2021 од 09.12.2021. године;
* Лист непокретности број 2501 к.о. Бачки Грачац;
* Пуномоћ- овлашћење за подношење захтева.

 По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде, и утврдио следеће:

**Није приложен доказ о уплати прописаних такси и накнада за Централну евиденцију.**

Како захтев садржи горе наведени недостатак, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се изјавити приговор Општинском већу општине Оџаци у року од три дана од дана достављања решења кроз Централни информациони систем за електронско поступање у оквиру обједињене процедуре.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић